Предизвикателството жена

Като тебе няма свято нищо друго на света!

Затварям очи и се замислям над тези думи!Колко истина носят в себе си!

Жена-колко мъничка на букви дума, а събрала в себе си и нежността ,и любовта,и топлината. Тази дето въпреки умората се смее със топли и загрижени очи.

Красива, нежна и ефирна със финес на жена!

Колко са нощите, в които не спи? Колко са дните ,в които мълчи?Колко са болките скрити в сълзи?

Има ли думи ,с които бихме могли да опишем тази свята жена

Има ли бои ,с които да я нарисуваме? Има ли обич ,с която да и се отблагодарим?

Отварям очи и се питам: Лесно ли е да бъдеш жена? Лесно ли е да бъдеш майка?

Нейният път е дълъг ,но тя не се спира докато не го извърви!

Готова е винаги на саможертва! Готова е винаги да ти даде нежност и радост в загрубелия свят. Да бъде светло прозорче в нощта, да бъде пътека в тъмнината!

Отговорно е да си жена!

Вечност да правиш от краткия миг! Сълза по сълза на новото стръкче живот да дадеш!

Гордост е да си жена!

Да се усмихваш на слънцето, на птиците и пролетта! Да бъдеш цвете с цветята и звезда до луната!

Вдъхновяваща,успешна и красива-предизвикателството да бъдеш майка-жена! Всеки има свой кораб на мечтите. И от моят кораб аз искам да извикам:

-Жената е човекът,който ще бъде до теб дори, когато всички са те изоставили. Тя за нас е като дъждът за цветята. Затова обичайте и ценете жената,защото когато става дума за обич думата е ,,Жена“.

Атичка Терзиева, с.Биркова, Велинград